Fré Désertifié | frevanoers.be
This entry was posted in Fré Africanisé, Naar Namibië, Namibië, Op reis naar and tagged Namibië, Zuid-Afrika on 04/30/2007 by FreVanOers.
← Op de vlucht De Namib – Van daarheen en weer terug/ In de ban van Namibië →
Last reply was 05/02/2007 [Resep] Bobotie | Maroela Media
Heerlike Bobotie. Foto: Carmen se beste resepte
Bobotie bly altyd ’n gunsteling. Ek hou daarvan om vir elkeen sy eie bobotie te maak en het selfs al die bakkies met druiweblare uitgevoer vir die mooi. Pleks van rys, sit ek dit met patatpuree voor. Enige soetigheid gaan ook goed saam met bobotie. Sny steenvrugte soos pruime of perskes in skywe, strooi ’n bietjie suiker oor en bak in die oond tot effe gekaramelliseer.
3-4 uie, gekap
30 ml (2 e) knoffel-en-gemmerpasta
30-45 ml (2-3 e) geroosterde masala- of kerriepoeier
10 ml (2 t) borrie
15-30 ml (1-2 e) suurlemoensap
1 kg ekstramaer beesmaalvleis (of helfte volstruis- of wildsmaalvleis)
20-30 ml (4-6 t) fyn appelkooskonfyt
1 groot groen appel, gerasper
125 ml (1 k) of minder gekapte Turkse appelkosies en rosyntjies of sultanas
2 snye brood, in water geweek en fyngedruk
375 ml (1½ k) melk of natuurlike jogurt of klappermelk
lourierblare of suurlemoenskil
Voorverhit die oond tot 180 ̊C. Smeer ’n groot oondbak of individuele bakkies.
1. Soteer die ui en knoffel-en-gemmerpasta in ’n bietjie olie tot sag. Roer die speserye en suurlemoensap by.
2. Skep uit in ’n bak en meng die maalvleis by.
3. Roer die res van die bestanddele by en meng liggies. Skep in die voorbereide bak of bakkies.
4. Meng al die bestanddele en giet oor die vleismengsel.
5. Druk die lourierblare of suurlemoenskil in die vleismengsel en bak 20-30 minute tot die eiervla gestol is.
6. Sit voor met patatpuree, gebakte vrugte of gestoofde droëvrugte en sambals.
Bron: Carmen se beste resepte
@MM. Dom vraag maar moet die maalvleis ook nie geroerbraai word nadat die ui mengsel en ander bestanddele bygevoeg is nie.
Ek wil dit ook weet.
20min in die oond op 180 grade klink bietjie rou jong…
Ons het die resep hier gepubliseer presies soos dit oorspronklik in die boek, “Carmen se beste resepte”, gepubliseer is. Die oorspronklike resep dui ongelukkig nie aan of die vleis eers gebraai moet word nie. Julle is welkom om ook hierdie bobotieresep te probeer: http://maroelamedia.co.za/resepte/groentegeregte/bobotie/
Dankie Suné. ‘n Resep is maar gewoonlik iets wat ‘n mens meer gebruik as ‘n riglyn as om dit slaafs na te volg maar daar is mense wat nie baie ondervinding het nie en dan hoort die resepte sonder foute te wees. Ek het dit al in talle resepte opgelet dat die oorspronklike redigering nie na wense is nie. ;-)
Ek wou graag hierdie heerlike bobotie resep print, maar daar is glad nie so `n opsie nie.